150. löggjafarþing 2019–2020.

Þingskjal 2057 — 954. mál.

Svar

sjávarútvegs- og landbúnaðarráðherra við fyrirspurn
frá Oddnýju G. Harðardóttur um ráðningar
einstaklinga með skerta starfsgetu.

1.	Hve margir einstaklingar með skerta starfsgetu, sbr. lög um jafna meðferð á vinnumark
aði, starfa í atvinnuvega- og nýsköpunarráðuneytinu?

Í ráðuneytinu starfa tveir starfsmenn með skerta starfsgetu í hlutastörfum.

2.	Hefur stefna verið mótuð fyrir ráðuneytið um ráðningar einstaklinga með skerta starfs
getu?

Ráðuneytið hefur sett sér þá stefnu, í samræmi við jafnréttisstefnu og mannauðsstefnu Stjórnarráðsins, að veita starfsfólki með skerta starfsgetu tækifæri til að sinna starfi. Ráðu
neytið hefur reynt að koma til móts við starfsfólk þegar starfsgeta skerðist en einnig ráðið fólk með skerta starfsgetu til starfa.